b'\n_START_ARTICLE_\nLundy\n_START_PARAGRAPH_\nLundy er en \xc3\xb8 ved kysten af England, og den st\xc3\xb8rste i Bristolkanalen. \xc3\x98en ligger 19 km udenfor kysten af Devon, noget som tilsvarer cirka en tredjedel af afstanden over kanalen mellem England og Wales. \xc3\x98en er 5 km lang og 1 km bred. Et havvarslingsomr\xc3\xa5de i Storbritannien er opkaldt efter \xc3\xb8en._NEWLINE_I 2007 var der 28 fastboende p\xc3\xa5 \xc3\xb8en. Blandt disse er der en opsynsmand, en \xc3\xb8bestyrer, og b\xc3\xb8nder, samt ansatte ved en pub. De fleste bor i og omkring landsbyen Marisco syd p\xc3\xa5 \xc3\xb8en. De fleste bes\xc3\xb8gende er p\xc3\xa5 dagsturer p\xc3\xa5 \xc3\xb8en._NEWLINE_I en l\xc3\xa6serunders\xc3\xb8gelse i Radio Times i 2005 blev Lundy k\xc3\xa5ret til det tiende mest fantastiske underv\xc3\xa6rk i Storbritannien. Hele \xc3\xb8en har status som Site of Special Scientific Interest (sted af s\xc3\xa6rskilt videnskabelig interesse), og blev det f\xc3\xb8rste marine naturreservat i England, samt den f\xc3\xb8rste marine beskyttelseszone, noget som kom af det unikke dyre- og planteliv p\xc3\xa5 \xc3\xb8en. \xc3\x98en er styret af Landmark Trust p\xc3\xa5 vegne af National Trust.'